เรื่องร้องเรียน (ไม่ระบุ) วันที่ 2023-06-06 22:07:39 — แขวงพญาไท เขตพญาไท กรุงเทพมหานคร
บริษัท Muvmi ต้องอบรม2อาทิตย์ แบบไม่ได้ค่าจ้างการให้ทำงานนอกเหนือจากเวลาทำงานปรกติ ไม่ว่าจะเป็นการทำงานจริง หรือการอบรม ล้วนแล้วแต่เป็นการให้ลูกจ้างทำงานทั้งสิ้น หลายครั้งที่นายจ้างมักอ้างว่า ช่วงเวลาที่อบรมนั้น ไม่เกิดผลการทำงาน จึงไม่จ่ายค่าจ้างในวันหยุดหรือค่าทำงานล่วงเวลาให้ ซึ่งนั้นเป็นความคิดพื้นฐานที่ผิดแต่ต้นอยู่แล้ว เพราะการจ่ายค่าจ้างตอบแทนการทำงานนั้น ในการจ้างแรงงาน กฎหมายมิได้มุ่งเน้นที่ผลในการทำงาน แต่มุ่งเน้นที่การมาทำงานให้นายจ้าง ดังนั้น ต่อให้ลูกจ้างมานั่งเล่นไปวันๆ ไม่มีผลงานอะไร นายจ้างก็จำเป็นต้องจ่ายค่าจ้างให้ลูกจ้างในวันดังกล่าว แต่ในส่วนที่ลูกจ้างไม่มีประสิทธิภาพในการทำงานนั้น ต้องไปแก้ไขด้วยการบริหารจัดการกันเอาเอง

ดังนั้น ต่อคำถามของท่านเจ้าของกระทู้ เรื่องดังกล่าวเป็นพื้นที่สีเทาๆในการบริหารจัดการกันมานาน เพราะลูกจ้างก็มองว่า นี่คือเวลาส่วนตัวของลูกจ้างในการพักผ่อน นายจ้างก็มองว่า เวลาอบรมดังกล่าว นายจ้างไม่ได้ผลงาน รวมทั้งลงทุนจ่ายค่าอบรมให้ลูกจ้างให้มีทักษะติดตัวด้วย ซึ่งทั้งนี้ หากมองกันในมุมมองของประโยชน์ของแต่ละฝ่ายเพียงอย่างเดียว เรื่องดังกล่าวก็คงเถียงกันไม่จบไม่สิ้นครับ

แต่ทั้งนี้ ข้อกฎหมายเรื่องดังกล่าวมีระบุเอาไว้ โดยเทียบเคียงในมาตราที่เกี่ยวข้องกับการทำงานในวันหยุด และการทำงานล่วงเวลาในวันหยุด ซึ่งห้ามมิให้ลูกจ้างทำงานล่วงเวลา และทำงานในวันหยุด ในมาตรา 24-25 รวมทั้งการจ่ายค่าทำงานล่วงเวลาและค่าทำงานในวันหยุด ตามมาตรา 61-63 ครับ ดังนั้น ชัดเจนว่า ถ้านายจ้างให้ลูกจ้างมาทำงานในวันหยุด ไม่ว่าจะมาทำงาน หรืออบรมใดๆก็ตาม ซึ่งเป็นคำสั่งของนายจ้าง นายจ้างต้องจ่ายค่าจ้างตามบทบัญญัติแห่งพรบ.คุ้มครองแรงงานข้างต้นนี้

แต่ในแง่ของการทำงานจริงๆแล้ว ดังที่ผมกล่าวไปข้างต้นว่า หากมองถึงการเสียประโยชน์ของแต่ละฝ่ายนั้น มันคงไม่จบไม่สิ้น เพราะนายจ้างก็มองว่าเขาเสียค่าอบรมแล้ว แถมยังไม่ได้ผลงานอีก ลูกจ้างก็มองว่า ฉันเสียเวลาพักผ่อนส่วนตัวมาหนึ่งวันเต็มๆเพื่ออบรมที่แสนน่าเบื่อ แถมยังไม่ได้ค่าจ้างเพิ่ม ดังนั้น ต้องเป็นศิลปะของนักบริหารจัดการทรัพยากรมนุษย์ที่จะสื่อให้แต่ละฝ่ายเห็นประโยชน์ซึ่งกันและกัน โดยลูกจ้างต้องตระหนักว่า เราควรเสียสละเวลาดังกล่าวเพื่อฝึกอบรมทักษะของตนเองให้สูงขึ้น เมื่อมีทักษะที่สูงขึ้น ผลการทำงานที่ดีก็จะตามมา นำมาด้วยการประเมินการทำงานและเงินค่าตอบแทนทึ่สูงขึ้น หากนายจ้างหวังให้ลูกจ้างพัฒนาทักษะฝีมือแล้ว แต่ลูกจ้างไม่อยากเข้าร่วม อีกหน่อยโครงการอบรมดีๆที่จำเป็นก็คงต้องยกเลิกไปในที่สุด ส่วนฝั่งนายจ้าง ก็ต้องตระหนักว่า การฝึกอบรมที่มีค่าใช้จ่าย รวมทั้งค่าทำงานล่วงเวลาที่จ่ายเพิ่มไปนี้ คือการลงทุน (investment) ซึ่งเป็นการลงทุนให้ได้มาซึ่งกำไรในภายภาคหน้า หากลูกจ้างมีทักษะที่ดีมากขึ้น ผลการทำงานและกำไรต่อองค์กรก็จะพุ่งขึ้นเป็นลำดับ

หากนายจ้างลูกจ้างตระหนักได้ตามนี้ การฝึกอบรมดังกล่าว และต้นทุนที่เสียไปนั้น ก็จะสัมฤทธิ์ผลกันทั้งสองฝ่ายครับ
หากลูกจ้างผู้เสียหาย หรือเจ้าหน้าที่รัฐไปแจ้งความดำเนินคดีอาญา จนถึงฟ้องคดีต่อศาลนายจ้างอาจได้รับรับโทษทางอาญาฐานไม่ปฏิบัติตามม.118 มีโทษจำคุกไม่เกิน 6 เดือน หรือปรับไม่เกิน 1 แสนบาทหรือทั้งสองอย่างตามม.144 วรรคหนึ่ง